انتاؤ ڈی سوزا

**انتاؤ ڈی سوزا** انگریزی: Antao D'Souza (پیدائش: 17 جنوری 1939ء گوا، انڈیا) ایک پاکستانی کرکٹر ہے۔ جنھوں 1959ء سے 1962ء میں 6 ٹیسٹ میچز میں پاکستان کی نمائندگی کی ان کا شمار ان چار مسیحی کھلاڑیوں میں ہوتا ہے جنھوں نے ٹیسٹ کرکٹ میں مللک کی نمائندگی کی وہ نگوہ گوا تب (بھارت) میں پیدا ہوئے وہ آخری نمبروں کے بلے باز اور سیدھے ہاتھ کے میڈیم پیسر باولر تھے ان کی عمر 83 سال سے تجاوز کر چکی ہے۔
## ابتدائی زمانہ
اگرچہ انتاؤ ڈی سوزا قیام پاکستان سے قبل بھارت میں پیدا ہوئے تاہم ڈی سوزا کے والد 1947 ء میں آزادی کے وقت، پاکستان ہجرت کرکے کراچی آ گئے جہاں انتاؤ ڈی سوزا نے سینٹ پیٹرک ہائی اسکول میں تعلیم حاصل کی ان کے دو بھائیوں ونسنٹ ڈی سوزا اور جوزف ڈی سوزا نے بھی فرسٹ کلاس کرکٹ کھیلی۔انتاؤ ڈی سوزا نے 1962 میں انگلینڈ کا دورہ کیا، بیٹنگ اوسط (53) کے ساتھ وہ اپنی چھ اننگز میں سے پانچ میں ناٹ آؤٹ رہے۔ اسی طرح ان کی باؤلنگ اس دورے میں ہر کسی کی طرح غیر موثر رہی جس کا نتیجہ یہ نکلا کہ پاکستان 0-4 سے یہ سیریز ہار گیا۔ انتاؤ ڈی سوزا نے پاکستان کے علاوہ پاکستان انٹرنیشنل ایئر لائنز، کراچی بلیوز، کراچی اور پشاور کے لیے کرکٹ کھیلی۔

### ٹیسٹ کرکٹ کیریئر
انتاؤ ڈی سوزا کو 1962ء میں انگلینڈ کے دورہ پاکستان کے لیے منتخب کیا گیا ڈھاکہ کے ٹیسٹ میں انھوں نے دوسری اننگ میں ناقابل شکست 7 رنز بنائے پہلی اننگ میں ان کو بیٹنگ کا موقع نہیں ملا تھالیکن باولنگ میں محض سات رنز دے کر انھوں نے چار کھلاڑیوں کی اننگز ختم کیں کراچی کے تیسرے ٹیسٹ میں بیٹنگ میں اگرچہ 3 13 ناٹ آوٹ بنائے مگر جب بولنگ کی باری آئی تو انھوں نے صرف 13 رنز دے کر پانچ کھلاڑیوں کی باری کو ختم کیا 1962ء میں پاکستان کی کرکٹ ٹیم انگلستان کے دورے پر گئی تو وہ ٹیم کے ساتھ تھے برمنگھم کے ٹیسٹ میں 23 ناٹ آوٹ اور 9 ناٹ آوٹ بنانے کے علاوہ 32 سکور کے عوض ایک وکٹ ہی مل سکی لارڑز ٹیسٹ میں انھوں نے 18 رنز دے کر تین انگلش کھلاڑیوں کو پیویلین بجھوایا تھا۔انتاؤ ڈی سوزا کا آخری ٹیسٹ اوول کے میدان پر تھا جہاں بیٹنگ میں ناکامی کے بعد اس نے محض 3 رنز دے کر دو وکٹیں نکال لیں انتاؤ ڈی سوزاکے کرکٹ کا جائزہ لیا جائے تو حیرت انگیز انکشاف ہوتا ہے کہ ان کی کم از کم دس اننگز ایسی ہیں جب انتاؤ ڈی سوزا کی بلے بازی کی اوسط ان کے سب سے زیادہ سکور سے تجاوز کر گئی ان کے علاوہ دوسرے ہندوستانی کرکٹ کھلاڑی سداشیو شندے کے کرکٹ کھلاڑی کیرئیر میں ایسا ہی دکھائی دیتا ہے۔
### اعدادوشمار
انتاؤ ڈی سوزا نے 1959-62ء میں چھ ٹیسٹ میچوں میں 76 رنز بنائے۔ 23 ناٹ آئوٹ کے ساتھ 38 کی بیٹنگ اوسط کے ساتھ یہ رنز بنائے جبکہ 43.82 کی اوسط سے 17 وکٹ حاصل کیے۔ 112 رنز کے عوض 5 وکٹیں ان کی بہترین کارکردگی ہے جبکہ 61 فرسٹ کلاس میچز میں 1.95 کی اوسط سے 815 رنز بنائے۔45 ان کی اس اننگ کا بہترین سکور تھا جبکہ 26.03 کی اوسط سے 190 وکٹ بھی لے چکے تھے۔ 33 رنز کے عوض 7 وکٹیں ان کی بہترین کارکردگی تھی
### کینیڈا روانگی
1999ء میں، ڈیسوزا اپنی بیوی اور چار بچوں کے ساتھ اونٹاریو، کینیڈا چلے گئے اور اب وہ وہی مقیم ہیں.

## مزید دیکھیے
* کرکٹ
* ٹیسٹ کرکٹ
* پاکستان قومی کرکٹ ٹیم
* پاکستان کے ٹیسٹ کرکٹ کھلاڑی

## حوالہ جات

زمرہ:1939ء کی پیدائشیں
زمرہ:بقید حیات شخصیات
زمرہ:بھارتی نسل کے پاکستانی ٹیسٹ کرکٹ کھلاڑی
زمرہ:پاکستان انٹرنیشنل ایئر لائنز کے کرکٹ کھلاڑی
زمرہ:پاکستان کے کرکٹ کھلاڑی
زمرہ:پاکستان کے ٹیسٹ کرکٹ کھلاڑی
زمرہ:پاکستانی رومن کیتھولک
زمرہ:پشاور کے کرکٹ کھلاڑی
زمرہ:سینٹ پیٹرکس ہائی اسکول، کراچی کے فضلا
زمرہ:ضلع جنوبی گوا کی شخصیات
زمرہ:کراچی اے کے کرکٹ کھلاڑی
زمرہ:کراچی بلیوز کے کرکٹ کھلاڑی
زمرہ:کراچی سے کرکٹ کھلاڑی
زمرہ:کراچی کے کرکٹ کھلاڑی
زمرہ:کراچی کے کھلاڑی
زمرہ:کینیڈا کو پاکستانی تارکین وطن
زمرہ:کینیڈین رومن کیتھولک
زمرہ:پاکستان ایگلٹس کے کرکٹ کھلاڑی
زمرہ:کراچی سی کے کرکٹ کھلاڑی